

Αθήνα / Athens 23/07/2014

Αρ. Πρωτ. / Ref. Nr:2698

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΣΥΝΤΟΝΙΣΤΩΝ**

**ΓΙΑ ΤΗΝ ΠΡΑΞΗ « ΠΡΟΓΡΑΜΜΑΤΑ ΔΙΑ ΒΙΟΥ ΕΚΠΑΙΔΕΥΣΗΣ ΓΙΑ ΤΗΝ ΑΝΑΠΗΡΙΑ-ΑΠ 7,8,9»**

**Η Εθνική Συνομοσπονδία Ατόμων με Αναπηρία (ΕΣΑμεΑ),** ΝΠΙΔ- Μη Κερδοσκοπικού Χαρακτήρα, στο πλαίσιο **του Ε.Π. «ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 2007-2013»**,ΚΑΤΗΓΟΡΙΑ ΠΡΑΞΕΩΝ «Λοιποί Φορείς Παροχής Δια Βίου Εκπαίδευσης» της προγραμματικής περιόδου «ΕΣΠΑ 2007-2013», με τη συγχρηματοδότηση της Ευρωπαϊκής Ένωσης (Ευρωπαϊκό Κοινωνικό Ταμείο – ΕΚΤ) και εθνικών πόρων, υλοποιεί Έργο με τίτλο «**ΠΡΟΓΡΑΜΜΑΤΑ ΔΙΑ ΒΙΟΥ ΕΚΠΑΙΔΕΥΣΗΣ ΓΙΑ ΤΗΝ ΑΝΑΠΗΡΙΑ - ΑΠ 7,8,9»**

**ΠΡΟΚΗΡΥΣΣΕΙ**

**Πέντε (05) θέσεις Συντονιστών** για την παροχή υπηρεσιών συντονισμού των εκπαιδευτικών προγραμμάτων στο πλαίσιο υλοποίησης **της** **Δράσης 1 «ΠΡΟΓΡΑΜΜΑ ΕΚΠΑΙΔΕΥΣΗΣ ΑΙΡΕΤΩΝ ΣΤΕΛΕΧΩΝ ΚΑΙ ΕΡΓΑΖΟΜΕΝΩΝ ΤΟΥ ΑΝΑΠΗΡΙΚΟΥ ΚΙΝΗΜΑΤΟΣ ΣΤΟ ΣΧΕΔΙΑΣΜΟ ΠΟΛΙΤΙΚΗΣ ΓΙΑ ΘΕΜΑΤΑ ΑΝΑΠΗΡΙΑΣ»** του Υποέργου 1 «Εκπαιδευτικά Προγράμματα Δια Βίου Μάθησης για Άτομα με Αναπηρία» του ανωτέρω Έργου, **συνολικής διάρκειας 200 ωρών.** Η Δράση 1 θα υλοποιηθεί σε διάφορες πόλεις της χώρας. Η συνολική αμοιβή του συντονιστή, ανέρχεται σε τρεις χιλιάδες μηδέν σαράντα ευρώ (3.040,00), (στο ποσό αυτό περιλαμβάνονται και οι νόμιμες κρατήσεις υπέρ του Δημοσίου). Η χρονική διάρκεια της δράσης είναι από τον Οκτώβριο 2014 μέχρι τον Ιανουάριο 2015[[1]](#footnote-1).

Στον παρακάτω Πίνακα περιλαμβάνονται οι πόλεις ανά Περιφέρεια που θα υλοποιηθούν τα εκπαιδευτικά προγράμματα και ο αριθμός θέσεων που θα καλυφθούν:

|  |  |  |  |
| --- | --- | --- | --- |
| **ΘΕΣΕΙΣ** | **ΠΕΡΙΦΕΡΕΙΑ** | **ΠΟΛΗ** | **ΑΡΙΘΜΟΣ ΘΕΣΕΩΝ** |
| ΣΥΝΤΟΝΙΣΤΗ | ΘΕΣΣΑΛΙΑΣ | ΛΑΡΙΣΑ | 1 |
| ΣΥΝΤΟΝΙΣΤΗ | ΚΕΝΤΡΙΚΗΣ ΜΑΚΕΔΟΝΙΑΣ | ΓΙΑΝΝΙΤΣΑ | 1 |
| ΣΥΝΤΟΝΙΣΤΗ | ΔΥΤΙΚΗΣ ΜΑΚΕΔΟΝΙΑΣ | ΚΑΣΤΟΡΙΑ | 1 |
| ΣΥΝΤΟΝΙΣΤΗ | ΗΠΕΙΡΟΥ | ΙΩΑΝΝΙΝΑ | 1 |
| ΣΥΝΤΟΝΙΣΤΗ | ΒΟΡΕΙΟΥ ΑΙΓΑΙΟΥ | ΜΥΤΙΛΗΝΗ | 1 |
| ΣΥΝΟΛΟ | | | **5** |

**Προϋποθέσεις Συμμετοχής – Απαραίτητα προσόντα:**

* Απολυτήριος τίτλος όλων των τύπων Λυκείων.
* Εντοπιότητα.

**Πρόσθετα επιθυμητά προσόντα**

* Βασικές γνώσεις χρήσης (χειρισμού) Η/Υ.
* Εμπειρία γραμματειακής υποστήριξης στο χώρο του ευρύτερου αναπηρικού κινήματος ή συγχρηματοδοτούμενων έργων.

Επιπλέον θα προτιμηθεί υποψήφιος που είναι άτομο με αναπηρία ή γονέας ατόμου με αναπηρία ή νόμιμος κηδεμόνας ή ανάδοχος ατόμου με αναπηρία βάσει σχετικών δικαστικών εγγράφων, ή αδελφός/η ατόμου με αναπηρία, ή σύζυγος ατόμου με ποσοστό αναπηρίας 67% και άνω.

Να επισημανθεί ότι μετά την παραλαβή των βιογραφικών και των δικαιολογητικών θα ακολουθήσει η επιλογή και η αξιολόγησή τους από τριμελή Επιτροπή. Σε περίπτωση που δύο υποψήφιοι συγκεντρώσουν συνολικά τον ίδιο αριθμό μορίων, προτεραιότητα έχει ο υποψήφιος με το μεγαλύτερο βαθμό στο απολυτήριο Λυκείου.

**Υποβολή Δικαιολογητικών**

Οι ενδιαφερόμενοι **μαζί με την αίτηση που επισυνάπτεται στην παρούσα** πρέπει να υποβάλουν υποχρεωτικά **τα εξής δικαιολογητικά:**

**1.** Βιογραφικό σημείωμα.

**2.**Επικυρωμένο φωτοαντίγραφο των δύο όψεων του δελτίου αστυνομικής ταυτότητας.

**3.** Επικυρωμένο φωτοαντίγραφο του τίτλου σπουδών τους.

**4.** Πιστοποιητικό ή Βεβαίωση παρακολούθησης Η/Υ.

**5.**Πιστοποιητικό Α/βάθμιας ή Β/βάθμιας Επιτροπής από οποιαδήποτε φορέα: ή πρώην Νομαρχίας ή ασφαλιστικών φορέων αρμοδιότητας Υπουργείου Εργασίας και Κοινωνικών Ασφαλίσεων ή ΚΕ.Π.Α., εφόσον ο ενδιαφερόμενος είναι άτομο με αναπηρία ή γονέας ατόμου με αναπηρία ή νόμιμος κηδεμόνας ή ανάδοχος ατόμου με αναπηρία βάσει σχετικών δικαστικών εγγράφων ή αδελφός/η ατόμου με αναπηρία ή σύζυγος ατόμου με ποσοστό αναπηρίας 67% και άνω.

**6.** Σχετικά δικαστικά έγγραφα που αποδεικνύουν τη νόμιμη κηδεμονία ή αναδοχή του ατόμου με αναπηρία.

**7.** Η εντοπιότητα αποδεικνύεται με βεβαίωση μόνιμης κατοικίας του οικείου Δήμου.

**Σημειώνεται ότι, δεν μπορούν να υποβάλλουν αίτηση για την κάλυψη των θέσεων συντονιστών υποψήφιοι που επιλέχθηκαν για την κάλυψη αντίστοιχων θέσεων κατόπιν της υπ’ αρ.4269/17.12.13 πρόσκλησης εκδήλωσης ενδιαφέροντος στα πλαίσια της ίδιας δράσης.**

**Οδηγίες Υποβολής Δικαιολογητικών**

Οι ενδιαφερόμενοι μπορούν είτε να προσκομίσουν την αίτηση και τα δικαιολογητικά τους οι ίδιοι (Δευτέρα έως Παρασκευή, ώρες 09:00 έως 15:00) **μέχρι 1.09.2014[[2]](#footnote-2)** και ώρα 15:00,είτε να τα υποβάλουν ταχυδρομικά με συστημένη επιστολή στην ακόλουθη διεύθυνση της Ε.Σ.Α.μεΑ.: Ελευθερίου Βενιζέλου 236 Τ.Κ. 16341 Ηλιούπολη, 2ος όροφος, υπ’ όψιν: Γραφείου Πρωτοκόλλου. Το εμπρόθεσμο των αιτήσεων κρίνεται από την ημερομηνία της ταχυδρομικής σήμανσης.

**Πληροφορίες/Διευκρινήσεις**

Για περισσότερες πληροφορίες, οι ενδιαφερόμενοι μπορούν να απευθύνονται στην κ. Νεκταρία Αποστολάκη στο τηλ.: 210 - 9949837, από Δευτέρα έως Παρασκευή, ώρες 10:00π.μ. έως 14:00μ.μ.

**Ο Πρόεδρος της Ε.Σ.Α.μεΑ.**

**ΙΩΑΝΝΗΣ ΒΑΡΔΑΚΑΣΤΑΝΗΣ**

1. Η ΕΣΑμεΑ διατηρεί το δικαίωμα αλλαγής του χρονοδιαγράμματος της πράξης ανάλογα με την πορεία υλοποίησης του έργου, μέρους του οποίου αποτελεί και η παρούσα. [↑](#footnote-ref-1)
2. Η ΕΣΑμεΑ διατηρεί το δικαίωμα παράτασης της ανωτέρω καταληκτικής ημερομηνίας υποβολής της αίτησης και των δικαιολογητικών. [↑](#footnote-ref-2)